รอบแรก เป็นผื่น คนแถวบ้านบอกเป็นเริม พอไปรักษาก็หายแล้ว ผ่านไปได้2-3วันก็มีตุ่ม ขึ้นที่หน้าท้อง ก็คิดว่าแพ้ปกติ ซื้อยามาทา ก็ไม่หาย มีลักษณะแบบตุ่มเล็กๆ แร้วมีขนาดใหญ่ เป็นเหมือนสะเก็ด มีน้ำๆ อยู่บริเวณที่มีผื่น แล้วก็รู้สึก ออกแสบ ออกร้อน อยากทราบว่ามีวิธีการรักษายังไงบ้างค่ะ
สวัสดีค่ะ ผื่นเป็นตุ่มเล็กๆมีน้ำ แสบร้อนที่หน้าท้อง อาจเกิดจาก-งูสวัด มักขึ้นเป็นแถบตามการไปเลี้ยงของเส้นประสาทเช่นเอว แผ่นหลัง ต้นขา เป็นตุ่มน้ำบนพื้นสีแดง แสบและคัน มีอาการปวดแสบ ปวดร้อนได้มาก-อีสุกอีใส มักเป็นทั่วตัว เป็นตุ่มน้ำสีแดง อาจรวมเป็นกระจุกได้ ถ้าตอนสมัยเด็กไม่เคยเป็นจะไม่มีภูมิคุ้มกัน พอได้รับเชื้อในวัยผู้ใหญ่จะมีอาการได้-ผื่นผิวหนังอักเสบจากการสัมผัส เช่นสบู่ โลชั่น น้ำหอม-รูขุมขนอักเสบและมีการติดเชื้อร่วมด้วย เป็นตุ่มคล้ายเม็ดสิวการให้ได้การวินิจฉัยที่แน่นอนควรไปพบแพทย์เพื่อตรวจร่างกาย หากผื่นลุกลามมาก ปวดแสบปวดร้อน ควรรีบไปการดูแลตัวเองเบื้องต้น ไม่ไปแคะแกะเกาตุ่มเองเพื่อป้องกันการติดเชื้อซ้ำซ้อน ใช้น้ำสะอาดล้างบริเวณที่เป็น ไม่ไปถู ในช่วงนี้ควรระวังการติดต่อทางการหายใจกับเด็กเล็ก คนแก่ หรือผู้ที่มีโรคทางภูมิคุ้มกัน ซึ่งอาจแพร่เชื้อได้กรณีเป็นงูสวัด